CELEX: C2007/095/59
Language: et
Date: 2007-04-28 00:00:00
Title: Kohtuasi C-121/07: 28. veebruaril 2007 esitatud hagi — Euroopa Ühenduste Komisjon versus Prantsuse Vabariik

28.4.2007   
            
            
               ET
            
            
               Euroopa Liidu Teataja
            
            
               C 95/31
            
         28. veebruaril 2007 esitatud hagi — Euroopa Ühenduste Komisjon versus Prantsuse Vabariik
   (Kohtuasi C-121/07)
   (2007/C 95/59)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindaja: B. Stromsky ja C. Zadra)
   
      Kostja: Prantsuse Vabariik
   Hageja nõuded
   
               —
            
            
               tuvastada, et kuna Prantsuse Vabariik ei ole võtnud kõiki meetmeid selleks, et täita Euroopa Ühenduste Kohtu 15. juuli 2004. aasta otsust kohtuasjas C-419/03 (1), mille kohaselt on ta jätnud ettenähtud tähtajaks vastu võtmata Euroopa Parlamendi ja nõukogu 12. märtsi 2001. aasta direktiivi 2001/18/EÜ geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ (2) kehtetuks tunnistamise kohta sätete, mis erinevad nõukogu 23. aprilli 1990. aasta direktiivi 90/220/EMÜ geneetiliselt muundatud organismide tahtliku keskkonda viimise kohta sätetest või laiendavad neid (3), siseriiklikku õigusesse ülevõtmiseks vajalikud õigus- ja haldusnormid, on ta rikkunud Euroopa Ühenduse asutamislepingu artikli 228 lõikest 1 tulenevaid kohustusi;
            
         
               —
            
            
               kohustada Prantsuse Vabariiki maksma Euroopa Ühenduste Komisjoni arvele “Euroopa Ühenduse omavahendid ”trahv summas 366 744 eurot päevas kohtuasjas C-419/03 tehtud kohtuotsuse täitmisega viivitamise eest alates käesolevas asjas kohtuotsuse tegemisest kuni kuupäevani, mil kohtuotsus kohtuasjas C-419/03 on täies ulatuses täidetud;
            
         
               —
            
            
               kohustada Prantsuse Vabariiki maksma Euroopa Ühenduste Komisjoni arvele “Euroopa Ühenduse omavahendid ”põhisumma 43 660 eurot päevas kohtuasjas C-419/03 tehtud kohtuotsuse täitmisega viivitamise eest alates kohtuasjas C-419/03 kohtuotsuse tegemisest kuni kuupäevani, mil:
               
                           —
                        
                        
                           kohtuotsus kohtuasjas C-419/03 on täies ulatuses täidetud (juhul, kui täitmine toimub enne kohtuotsuse tegemist käesolevas asjas);
                        
                     
                           —
                        
                        
                           kohtuotsuse tegemiseni käesolevas asjas (juhul kui kohtuotsus kohtuasjas C-419/03 ei ole selleks ajaks täies ulatuses täidetud);
                        
                     
         
               —
            
            
               mõista kohtukulud välja Prantsuse Vabariigilt.
            
         Väited ja peamised argumendid
   Pärast enam kui nelja aasta möödumist direktiivi 2001/18 ülevõtmiseks ettenähtud tähtaja lõppemisest ja pärast enam kui 28 kuu möödumist Euroopa Kohtu 15. juulil 2004. aasta kohtuotsuse vastuvõtmisest kohtuasjas C-419/13, milles tuvastati nimetatud ülevõtmise kohustuse täitmata jätmine, ei ole Prantsuse Vabariik ikka veel võtnud vajalikke meetmeid nimetatud kohtuotsuse täitmiseks. Seetõttu palub komisjon, et sellelt liikmesriigilt mõistetaks välja põhisumma ja trahv, mis väljendaks rikkumise raskust ning selle mõju eesmärkidele, mida ühenduse seadusandaja saavutada soovib.
   
      (1)  Kohtulahendite kogumikus ei avaldata.
   
      (2)  EÜT L 106, lk 1.
   
      (3)  EÜT L 117, lk 15.